Cuneiform Tablet KUG 35
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ḫa-na-na-ri-im PUZUR₄-a-šur ku-na-a dan-a-šur i-ku-pí-a-šur ù bu-za-zu qí-bi-ma um-ma sà-ba-sí-a-ma a-na ḫa-na-na-ri-im qí-bi-ma ša 12 ma-na KÙ.BABBAR ṭup-pá-am i-na a-lim{ki} a-bu-ni il₅-pu-ut a-na ša-na-at ù 5 ITU.KAM ta-ša-qal ki-ma a-bu-ni me-tù-ú a-na-ku ù PUZUR₄.DINGIR ni-iṣ-ba-at-kà-ma um-ma a-ta-ma iš-tù kà-ni-iš šé-bu-lam qá-bi-a-ak eq-lam a šu-mì-šu-ma e-tí-iq-šum 12 ma-na KÙ.BABBAR ta-dí-ni-a-tí-ma ni-is-ḫa-tim ù ša-du-a-tám lá ta-dí-ni-a-tí 0.66666 ma-na 3 0.25 GÍN KÙ.BABBAR ni-is-ḫa-tim ù ša-du-a-tám a-na PUZUR₄-a-šur dí-in-ma ṭup-pá-kà ša 12 ma-na KÙ.BABBAR PUZUR₄-a-šur i-na a-lim{ki} li-dí-na-kum a-ḫa-ma ša 2 ma-na KÙ.BABBAR iš-tù li-mì-im il₅-šu-GAL ITU.KAM ḫu-bu-ur a-na ša-na-at ṭup-pá-am a-bu-ni il₅-pu-ut KÙ.BABBAR a-dí u₄-mì-im a-ni-im tù-kà-al 2 ša-na-at u₄-mu e-tí-qú-ma KÙ.BABBAR e-ri-iš-kà-ma um-ma a-ta-ma KÙ.BABBAR ma-lá KÙ.BABBAR a-da-na-ku-ma ma-lá u₄-me ša a-na-ku KÙ.BABBAR ú-kà-i-lu-ú ù a-ta kà-il₅ a-pu-ùḫ 2 ša-na-at 11 ša-na-tum u₄-mu-kà e-tí-qú-ú KÙ.BABBAR ša be-a-lim ù ṭup-pì-kà a-dí u₄-mì-im a-ni-im tù-kà-al 2 ma-na KÙ.BABBAR ša ṭup-pì-kà ni-is-ḫa-sú ù ša-du-a-sú wa-té-er ù 2 ma-na KÙ.BABBAR ša be-a-lim ni-is-ḫa-sú ù ša-du-a-sú wa-té-er-ma a-na PUZUR₄-a-šur dí-in-ma ṭup-pá-kà i-na a-lim{ki} li-dí-na-kum ù ša 2 ma-na KÙ.BABBAR ša be-a-lim a-na 11 ša-na-tim ṭup-pu-šu ša PUZUR₄-a-šur lu-pu-ut